આવો પરાજય સ્વીકારતી વખતે ‘સૈદ્ધાંતિક વિજય અમારો છે’ એવું કહેવાથી પરિસ્થિતિમાં કોઈ તાત્ત્વિક ફરક પડતો નથી. ઉત્તરાખંડમાં છેલ્લા ઘણા દિવસોથી ચાલતા રહેલા રાજકીય દ્વંદ્વમાં કોંગ્રેસ કે ભાજપ-કોઈ પક્ષ દ્વારા સૈદ્ધાંતિક લડાઈ લડવામાં આવી નથી. બલકે કહેવું જોઈએ કે આ જંગમાં લોકતાંત્રિક પ્રણાલીઓનો જ સૌથી વધુ ભોગ લેવાયો છે. ભાજપના પક્ષે ન્યાય ખાતર એટલું કહેવું જોઈએ કે હરીશ રાવતની સરકારને ઉથલાવવાની ઉતાવળ ભાજપ કરતાં કોંગ્રેસના બળવાખોરોને વધારે હતી.